Акрамя таго, паводле інфармацыі праваабаронцаў, далёка не ўсе лісты Жамчужнага даходзяць да адрасатаў. Стала вядома, што былі знішчаныя 5 з 10 лістоў, напісаных ім апошнім часам, паводле афіцыйнай версіі — "за прычыненне шкоды ахоўваным законам правам дзяржорганаў, грамадскіх аб'яднанняў і асобных грамадзян", а таксама з прычыны "скарачэнняў у тэксце і ўмоўных пазначэнняў". Пад такое азначэнне патрапілі лісты, адрасаваныя грамадскім актывістам Мікалаю Дзядку і Вользе Нікалайчык, юрысту Міхаілу Пастухову.